Cyber-shot-käyttöohjeet
Tulosta
Ensimmäiselle sivulle > Kuvaus > Videoiden kuvaaminen > Valokuvien ottaminen videon tallennuksen aikana (Dual Rec)

## Valokuvien ottaminen videon tallennuksen aikana (Dual Rec)

Voit ottaa valokuvia videon tallennuksen aikana. Kamera jatkaa videon tallennusta myös valokuvien ottamisen aikana.

1. Aloita videon tallennus painamalla MOVIE (video) -painiketta.

1. Paina suljinpainiketta.

Valokuva tallentuu.

- Tallennettavissa olevien valokuvien määrä (A) näkyy näytössä, kun suljinpainike painetaan puoliväliin.

1. Lopeta videon tallennus painamalla MOVIE-painiketta uudelleen.

Tallennetut valokuvat näytetään videon tallennuksen jälkeen näytön ruuduissa.
Huomautuksia

- Kun videoita tallennetaan [AVC HD 28M (PS)] -laadulla, [Dual Rec] -toimintoa ei voi käyttää.

- Suljinpainikkeen toimintaääni saattaa tallentua.

- Videotallennuksen aikana salamaa ei voi käyttää valokuvien ottamiseen.

- Videon tallennuksen aikana otettavan valokuvan koko vaihtelee videokoon mukaan. Lisätietoja on kohdassa ”Valokuvan koko (Dual Rec)”. [Tietoja]

- Kun hymysuljintoiminto on asetettu [Päällä], suljin vapautuu automaattisesti aina, kun kamera havaitsee hymyilevät kasvot. Videotallennuksen aikana hymysuljinta ei voi kytkeä [Päällä] tai [Pois].

- Kun tilakytkin on (Elokuvamuoto)-asennossa ja kameran tilana on [Valmis], [Hymysuljin]-toimintoa ei voi käyttää.

Takaisin ylös