Cyber-shot-käyttöohjeet
Tulosta
Ensimmäiselle sivulle > MENU-kohteiden käyttö (kuvaus) > MENU-kohteet (kuvaus) > ISO

## ISO

Säätää valoisuusherkkyyttä, kun kameran valotusohjelmaksi on valittu Käsivalotus-kuvaus, Ohjelmoitava automaattinen tai [Edistynyt urheilukuvaus]. Säätää herkkyyttä säädinpyörän avulla Käsivalotus-kuvaus-tilassa. Videotilassa [ISO]-asetukseksi on lukittu [Auto]. Asetusta ei voi muuttaa.

1. MENU (ISO) haluttu tila

| (Auto) | Asettaa ISO-herkkyyden automaattisesti.
| /////// | Voit pienentää kuvan epätarkkuutta pimeässä tai kohteen liikkuessa suurentamalla ISO-herkkyyttä (valitse suurempi numero). Suurempia ISO-asetuksia kuin [ISO6400] saavutetaan käyttämällä selk. kuv. tekniikkaa ja kerrostussarjakuvausta.

ISO-herkkyyden säätäminen (suositeltu valotusindeksi)
ISO-herkkyys on valoa vastaanottavalla kuvakennolla varustetun tallennusvälineen nopeusarvo. Vaikka valotus olisi sama, kuvat ovat erilaisia ISO-herkkyydestä riippuen.
Suuri ISO-herkkyys
Kuvasta tulee kirkas, vaikka kuvausympäristössä olisi vain vähän valoa, ja lyhyempi valotusaika vähentää epäterävyyttä.
Kuvaan tulee yleensä kuitenkin kohinaa.
Pieni ISO-herkkyys
Saadaan tasaisempi kuva.
Jos valotus ei kuitenkaan riitä, kuvasta voi tulla tummempi.
Huomautuksia

- Jos [ISO]-asetuksena on [ISO6400] tai [ISO12800], kuvan tallentaminen kestää hetken, koska kamera kerrostaa kuvan. Salamavalo ei toimi näiden asetusten kanssa.

- Vaihtoehtoa [Auto] ei voida valita, kun kamera on Käsivalotuskuvaus-tilassa. [ISO100] on oletusasetus.

- Jos on valittu sarja- tai haarukointikuvaustila, valittavana ovat vain [Auto] ja [ISO100] – [ISO800].

Liittyvä aihe
MENU-kohteet, jotka eivät ole käytettävissä eräissä kuvaustiloissa
Takaisin ylös