Cyber-shot-käyttöohjeet
Tulosta
Ensimmäiselle sivulle > Asetusten muuttaminen > Pääasetukset > GPS-asetus (vain DSC-HX20V/HX30V)

## GPS-asetus (vain DSC-HX20V/HX30V)

Kolmiomittauksen tilan ja kuvaussuunnan tarkistaminen
Kameran sisäänrakennettu GPS ja suunta-anturi hakevat kuvauspaikan tai -suunnan tiedot ja tallentavat ne kuviin.
”PlayMemories Home” -ohjelmiston avulla kuvauspaikka ja -suuntatietoja sisältävät valokuvat ja videot voidaan viedä tietokoneeseen, jossa niitä voidaan katsella kuvauspaikat näyttävän kartan kanssa. Lisätietoja: ”PlayMemories Home Help Guide”.

1. MENU (Asetukset) (Pääasetukset) [GPS-asetus] haluttu tila

| Päällä | GPS-suunta-anturi on käytössä.
| Pois | GPS-suunta-anturi on pois käytöstä. Valitse tämä, kun et halua tallentaa sijainti- ja suuntatietoja.

GPS-signaalin vastaanotto

- Kolmiomittaus ei toimi kunnolla sisätiloissa tai korkeiden rakennusten lähellä. Käytä kameraa avoimella paikalla ulkona ja käynnistä kamera uudelleen.

- Jos kolmiomittauskuvake ei tule näkyviin edes usean minuutin kuluttua, saatat olla alueella, jossa GPS-signaalin vastaanottaminen on vaikeaa tai mahdotonta. Aloita kuvaus paikassa, jossa olet, tai siirry ulos avoimelle paikalle. Jos kuvaat nykyisessä paikassa, sijaintitietoja ei tallenneta.

Huomautuksia

- Videoita kuvattaessa kuvaussuuntaa ei tallenneta.

- Valitse lentokoneen nousun ja laskeutumisen aikana [Lentokonetila]-asetukseksi [Päällä].

- Käytä GPS-ominaisuutta paikallisten määräysten tai tilanteen mukaan.

- Sijaintitiedon saaminen voi kestää kymmenistä sekunneista useisiin minuutteihin, kun GPS-ominaisuutta käytetään ensimmäisen kerran tai kun sitä käytetään uudelleen pitkän ajan kuluttua. Kolmiomittausaikaa voidaan lyhentää käyttämällä GPS-aputietoja. [Tietoja]

- Kameran hakema kuvaussuuntatieto perustuu magneettiseen pohjoiseen (suuntaan, johon kompassineula osoittaa).

- Jos kamera on lähellä magneettista lähdettä tai metallia, tämä voi aiheuttaa virheen suunta-anturissa. Pidä kamera etäällä magneettisesta lähteestä tai metallista, mikäli mahdollista.

- Oikea kuvaussuunta ei ehkä tallennu tai sitä ei näytetä seuraavissa tapauksissa:

- Rakennuksen, jalankulkusillan, terässillan, ajoneuvon tai terästornin lähellä

- Lähellä sähkölaitteita, kuten televisiota, kaiutinta, jääkaappia, matkapuhelinta tai kuulokkeita

- Teräspöydän, -tuolin tms. lähellä

- Suuntatiedosta tulee epävakaa, jos kamera osoittaa ylöspäin.

- Älä peitä GPS-anturia sormella, kun etsitään GPS-satelliitteja tai kolmiomitataan. Tämä heikentää GPS-anturin herkkyyttä, ja kolmiomittaus saattaa epäonnistua.

### Kolmiomittauksen tilan ja kuvaussuunnan tarkistaminen

Ilmaisin muuttuu GPS-signaalin vastaanottovoimakkuuden mukaan, kun GPS on käytössä. Kolmiomittauksen tila voidaan tarkistaa myös [Sijaintitieto]-toiminnolla. [Tietoja]
Voit tarkistaa kuvaussuunnan näytössä näkyvän suuntakuvakkeen avulla.

Kolmiomittauksen tila | GPS-ilmaisimet | GPS-vastaanoton tila
Pois päältä | Ei ilmaisinta | [GPS-asetus]-valintana on [Pois] tai on tapahtunut virhe.
Vaikeaa |  | Kamera ei löydä GPS-signaalia eikä se siksi voi hakea sijaintitietoja. Käytä kameraa avoimella paikalla.
Etsii |  | Etsii GPS-satelliitteja. Kolmiomittauksen aloittaminen voi kestää useita minuutteja.
Kolmiomitataan |  | Kamera vastaanottaa GPS-signaalia ja voi hakea sijaintitiedot.

Liittyvä aihe
Sijaintitieto (vain DSC-HX20V/HX30V)
GPS-aputiedot (vain DSC-HX20V/HX30V)
Kellon autom.säätö (vain DSC-HX20V/HX30V)
Alueen aut.säätö (vain DSC-HX20V/HX30V)
GPS (vain DSC-HX20V/HX30V)
Takaisin ylös