Cyber-shot-käyttöohjeet
Tulosta
Ensimmäiselle sivulle > Varotoimia/Tietoja kamerasta > Tietoja kamerasta > GPS (vain DSC-HX20V/HX30V)

## GPS (vain DSC-HX20V/HX30V)

GPS

- Koska GPS-satelliittien sijainnit vaihtelevat jatkuvasti, sijainnin määrittäminen voi kestää pidempään, tai vastaanotin ei ehkä pysty määrittämään sijaintia ollenkaan sijainnin ja kameran käyttöajan mukaan.

- ”GPS” on järjestelmä, joka määrittää maantieteellisen sijainnin kolmiomittaamalla GPS-satelliittien radiosignaaleja. Vältä kameran käyttöä paikoissa, joissa radiosignaalit estetään tai ne heijastuvat, kuten rakennusten tai puiden ympäröimät varjoiset paikat yms. Käytä kameraa avoimen taivaan alla.

- Sijaintitietoja ei välttämättä voida tallentaa sijainneissa tai tilanteissa, joissa GPS-satelliittien radiosignaalit eivät saavuta kameraa seuraavissa paikoissa.

- Tunnelit, sisätilat tai rakennusten varjot.

- Korkeiden rakennusten väli tai kapeat, rakennusten ympäröimät kadut.

- Maan alla sijaitsevat paikat, tiheän puuston ympäröimät paikat, sillan alusta tai sijainnit, joissa muodostuu magneettikenttiä, kuten korkeajännitekaapeleiden lähistö.

- Kameran kanssa samaa taajuuskaistaa käyttäviä radiosignaaleja tuottavien laitteiden lähistö: 1,5 GHz:n kaistaa käyttävien matkapuhelimien yms. lähistö.

Kolmiomittausvirheet

- Jos siirrytään toiseen sijaintiin heti kameran käynnistyksen jälkeen, kameran kolmiomittauksen käynnistyminen voi kestää pidempään kuin jos sijainti olisi pysynyt samana.

- GPS-satelliittien sijainnin aiheuttama virhe
  Kamera kolmiomittaa nykyisen sijainnin, kun se vastaanottaa radiosignaaleja vähintään kolmesta GPS-satelliitista. GPS-satelliittien sallima mittausvirhe on noin 10 m. Sijainnin ympäristön mukaan mittausvirhe saattaa olla suurempi. Tällöin todellinen sijainti ei välttämättä vastaa sijaintia kartalla GPS-tietojen perusteella. GPS-satelliitteja hallinnoi Yhdysvaltojen puolustusministeriö, ja tarkkuusastetta voidaan muuttaa tarkoituksellisesti.

- Virhe kolmiomittauksen aikana
  Kamera hakee sijaintitietoja määräajoin. Sijaintitiedon saannin ja sen tallentamisen välillä on pieni aikaero. Tästä syystä todellinen tallennussijainti ei välttämättä vastaa tarkasti sijaintia kartalla GPS-tietojen mukaan.

GPS-toiminnon käyttörajoitus lentokoneessa

- Valitse lentokoneen nousun ja laskeutumisen aikana [Lentokonetila]-asetukseksi [Päällä].

- Jos et halua tallentaa sijainti- ja suuntatietoja, valitse [GPS-asetus]-vaihtoehdoksi [Pois].

Muut rajoitukset

- Käytä GPS-ominaisuutta paikallisten määräysten tai tilanteen mukaan.

Maantieteellinen koordinaatisto

- Käytössä on maantieteellinen ”WGS-84”-koordinaatisto.

Takaisin ylös